NaiveNeuron/SloPal huggingface dataset:
Bugár, Béla, podpredseda NR SR (2016-10-19):
Nech sa páči, prezentujme sa a hlasujme o tomto návrhu. (Hlasovanie.) Prítomných 142 poslancov, za 127, zdržalo sa 15 poslancov. Konštatujem, že tento návrh bol schválený. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 145/1995 Z. z. o správnych poplatkoch (tlač 256). Pán poslanec Milan Mojš, nech sa páči, ako spravodajca máte slovo. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 256.)
Žiak, Miroslav, poslanec NR SR (2021-10-22):
Ďakujem pekne. Mne sa páči, ako vždy sa snažíte povedať, že vy nie ste proti tým párom rovnakého pohlavia, vy nie ste proti homosexuálom, vy nie ste homofób, ale potom predstavíte zákon a v rozprave poviete, že je to proti nim, je to proti tomu. My nechceme, aby sa brali, nechceme, nechceme. Vždy popriete to, čo tvrdíte, že nerobíte. Ja nerozumiem tejto vašej obsesii proti homosexuálom. Fakt tomu nerozumiem. Ako som už spomenul, kto má strach, že homosexuáli idú rozložiť tradičnú rodinu, tak asi by sa mali sami zamyslieť nad vlastnou orientáciou.
Číž, Miroslav, podpredseda NR SR (2014-12-09):
Ďakujem za spravodajskú správu, pán poslanec. Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Registrujem zatiaľ pána spravodajcu. Pokiaľ nikto iný, uzatváram možnosť prihlásiť sa do rozpravy ústne. Pán poslanec, máte slovo.
Záhumenský, Marian, poslanec NR SR (2011-06-29):
Ešte pár ich vymenujte, ešte ich tu niekoľko zostalo.
M. Číž, podpredseda NR SR: (2008-06-20):
Otváram rozpravu. Chcem vás informovať, že som nedostal žiadnu písomnú prihlášku. Preto otváram možnosť, aby ste sa prihlásili do rozpravy ústne. Pán poslanec Mikuš je prihláška do rozpravy, áno, registrujem. Ak je to všetko, pani poslankyňa Katarína Tóthová. Ešte niekto, prosím? Ak je to všetko, uzatváram možnosť prihlásiť sa do rozpravy ústne. Slovo má pán poslanec Tibor Mikuš, pripraví sa pani profesorka Tóthová.
Jánošík, Vladimír, poslanec NR SR (2020-03-20):
Sľubujem. (Potlesk.)
P. Paška, predseda NR SR: (2009-06-30):
(Hlasovanie.) 136 prítomných, všetci boli za. Aj tento bod sme schválili.
Pellegrini, Peter, predseda vlády SR (2019-02-14):
Pán poslanec, ale ak dovolíte, ja nebagatelizujem, ja som mal tú česť sedieť takto už asi k dvom takýmto vyšetrovacím komisiám z Európskeho parlamentu a na človeku, keď oproti vám sedí, väčšinou viete spozorovať, či ten človek má snahu vás počúvať, zobrať vaše argumenty v úvahu, alebo tam sedí, pozerá sa na vás a na tvári mu vidíte: „Hovor si, čo chceš, ja už aj tam dopredu viem, ako ťa zhodnotím.“ A ja som mal napríklad z nich takýto pocit. A viete, mne by sa veľmi páčilo, pán poslanec Dostál ako poslanca slovenskej Národnej rady alebo Národnej rady Slovenskej republiky, tohto nášho hrdého národného parlamentu, keby ste mi dali otázku: „Pán premiér, ako hodnotíte fakt, že sa tí, ktorí sa prišli zaujímať o stav poľnohospodárstva, odmietli stretnúť s ľuďmi, ktorí obhospodarujú 95 % pôdy v Slovenskej republike a ktorí sú zodpovední za 80 % produkcie všetkých potravín a poľnohospodárskych produktov?“ Taká otázka by sa mi páčila. (Potlesk.) A to by sme sa my mali pýtať pánov europoslancov, načo sem prišli, keď sa neopýtali tých, ktorí tu reálne s tou pôdou robia? Prečo sa šli pýtať tých, ktorí niektorí sú momentálne vláčení po súdoch, lebo sa pravdepodobne ešte mohli zapliesť aj do toho, že niektorí z rodinných príslušníkov nakupoval výbušný systém a v počítači mal fotky poľnohospodárov, ktorých pravdepodobne mal nejakým spôsobom zastrašiť. Toto sú tí respondenti, ktorí majú odpovedať tým misiám, ktoré sa správajú, že chcú byť transparentnejšie od transparentných? Ja budem vždy brániť Slovenskú republiky, dobré meno Slovenskej republiky. A keď sú chyby, áno, v tých 0,5 percentách sú, ale nedovolím, aby niekto rozprával o Slovensku, že celé poľnohospodárstvo nefunguje, že komplet v celom poľnohospodárstve sa zneužívajú eurofondy, že komplet v celom poľnohospodárstve sa zneužívajú dotácie. Nedovolím urážať tých 99,5 poctivých poľnohospodárov a ľudí, ktorí dennodenne pracujú na slovenskej pôde! Nedovolím, či sa im to páči, alebo sa im to nepáči! (Potlesk.)
Pčolinský, Peter, podpredseda NR SR (2022-11-29):
Ďakujem. Prerušujem rokovanie o tomto bode programu. Ďalej pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov. Vládny návrh je pod tlačou 1209, ale mám informáciu, že pani ministerka kultúry ako navrhovateľ je v zahraničí, teda bod prepadáva. Potom nasleduje niekoľko návrhov, budem čítať tlače, pána poslanca Vetráka, nakoľko nie je prítomný, tak prepadnú. To je návrh zákona tlač 1184, 1181, 1182, 1183, potom nasleduje tlač pána poslanca Mareka Krajčího, 1112, nakoľko ho takisto nevidím v sále, jeho bod prepadáva. Ale keďže v sále vidím pána poslanca Haláka, tak pokračujeme druhým čítaním návrhu poslancov Národnej rady Slovenskej republiky Róberta Haláka, Jany Žitňanskej a Márie Šofranko na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov . Návrh zákona má tlač 1251, spoločná správa výborov má tlač 1251a. Dávam slovo poslancovi Róbertovi Halákovi, aby návrh zákona odôvodnil.
Pellegrini, Peter, predseda NR SR (2015-12-11):
Pani poslankyňa Šípošová s reakciou na faktické poznámky.
Blanár, Juraj, podpredseda NR SR (2022-04-28):
Vážené pani poslankyne, páni poslanci, overoval som si celú túto vzniknutú situáciu, a dovoľte mi, aby som uviedol veci na pravú mieru, pretože teraz nechcem hodnotiť, že kde nastala chyba alebo nedorozumenie. Celá táto situácia je nasledovná. Predkladateľom tohto návrhu, ktorý teraz prerokovávame, je Generálna prokuratúra v zastúpení špeciálnej prokuratúry a pani predsedníčka výboru a ostatní členovia, ktorí boli schválení na výbore, sú evidovaní ako spravodajcovia. To znamená, že na mieste navrhovateľa v podstate z tohto pohľadu nie je nevyhnutné, aby niekto sedel. Dôležité je, aby bol spravodajca, a tí sú schválení, čiže ak pani predsedníčka opúšťa po dlhých hodinách svoje miesto, síce využívali tieto pozície, ktoré boli určené aj pre navrhovateľa, tak môže odísť a budú pokračovať ako spravodajcovia, v tomto prípade pán poslanec Baránik a ďalší, ktorí boli schválení, takže toľko na vysvetlenie. Pán poslanec Fico, procedurálny návrh. (Povedané so smiechom.)
Zmajkovičová, Renáta, podpredsedníčka NR SR (2013-09-11):
Pán poslanec Sulík s reakciou.
Sulík, Richard, predseda NR SR (2011-07-07):
Ďakujeme veľmi pekne, pán poslanec. A pýtam sa členov vlády, či niektorý z nich chce odpovedať na interpelácie poslancov ihneď. Nie. Vyhlasujem tento bod programu za skončený. To by sme mali uzatvorené interpelácie. A budeme teraz pokračovať v rozprave, kde máme prihlásených rečníkov, a to štyroch rečníkov písomne. – pána poslanca Rašiho, pani poslankyňu Gabániovú a pánov poslancov Kolesíka a Kalista. Pán poslanec Raši, máte slovo. Nie je prítomný. Pani poslankyňa Gabániová nie je prítomná. Pán poslanec Kolesík nie je prítomný. Pán poslanec Kalist je prítomný. Nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 346.)
Janiš, Stanislav, poslanec NR SR (2011-07-11):
Ďakujem za slovo. Ja sa vyjadrím k takej maličkosti ako zatvorené obchody počas sviatkov, „maličkosti“. Hovorím, rôznorodosť názorov nás ženie dopredu. Ja nemám problém s tým, aby boli cez sviatky obchody zatvorené. Ja som prežil kus svojho života v komunistickej spoločnosti, kde cez sviatky bolo zatvorené všetko vrátane ešte reštaurácií a úplne v pohode som prežil. Prežíva v pohode aj západný svet na západ od nás, keď má cez sviatky zatvorené obchody a nerobí mu to problémy. Použili ste argument, že vám chýba nejaká dopadová štúdia. No ja použijem tento váš argument na to, že sa spýtam, akú dopadovú štúdiu máte na zrušenie stravných lístkov. Tam tiež chýba dopadová štúdia, ako to dopadne na zdravie obyvateľstva, ako to dopadne na práceneschopnosť, ako to dopadne na rast nákladov na zdravotníctvo, aké to bude mať dopady na tržby v reštauráciách, aký to bude mať dopad na zamestnanosť v službách a tak ďalej a tak ďalej. A pritom sa snažíte zrušiť to, čo 50 rokov na svete funguje. A pritom o toto zrušenie nikto nežiada, ani zamestnanci, ani zamestnávatelia, preto, lebo cieľom stravných lístkov, tohto systému, je jediné, jednoduchým spôsobom zabezpečiť teplú stravu počas pracovného dňa. Všetko a tie tri eurá, čo vy navrhujete rozpustiť v mzde, je začiatok konca stravovacích návykov a všetkého, čo s tým súvisí.
Vaľová, Jana, poslankyňa NR SR (2022-02-22):
Ďakujem veľmi pekne. Pán kolega Žiak, určite Ľubo Blaha, neviem o tom, aby Ľubo Blaha neurazil pani prezidentku, určite ju nechcel nakopať, vypípam to, pí-pí-pí, a určite nepovedal ako vy pred chvíľou, že ser na ňu. Viete, ja nechápem, kde sa vo vás, toto berie, ako ešte niekoho moralizovať. Áno, zmýlila som sa, čo sa týka zákonodarcov, budem na vás reagovať, pretože človek má až, až strach v hlase, také niečo čítať, čo sa tu deje. Keď, pán Benčík, vy rozprávate, že odsudzujem niečo, že to bolo na hrane zákona. Vážený pán Benčík, toto je za hranou zákona, nie vulgárne slová: „polejme jej auto kanistrom, nakopme ju do pi..., odjebme ju z roboty“ a podobne, prepáčte, že sa takto vyjadrujem, toto bolo za hranou zákona, toto je normálne fyzické, nabádanie na fyzický útok na ženu. A nerozprávajte o tom, že my tu odsudzujeme vulgarizmy. My tu odsudzujeme falšovanie podpisov, my tu odsudzujeme fyzické násilie a podobné veci a odsudzujeme tu falošné obvinenia. A, pán kolega Žiak, prestaňte s pánom Sulíkom rozprávať o Humennom, pretože v Humennom ste neboli ani jeden, ani druhý ani na stanici. A pán Sulík, prepáčte, je naspeedovaný v Markíze, kedy sa nemôžem brániť, povie, že Vaľová zničila Humenné. O tom ešte budeme vedieť, kto zničil Humenné alebo kto ničí Humenné, že je tam cena tepla o 50 % vyššia a za mňa taká nikdy nebola, a kto podpísal na 15 rokov zmluvu s oligarchami. Vy nie, lebo vy tam nemáte ani jedného poslanca, lebo aj teraz ľudia píšu na facebook, že Sulík ani nech do Humenného nejde alebo nech príde žiť a nech netrepe hlúposti, pretože ani nevie, koľko volebných období som bola, lebo povedal, že tri alebo koľko. Viete, keď je naspeedovaný, tak nech si aspoň dačo prečíta. A nech nekecá, keď tam nie som. To je hanba na jedného muža, keď sa žena nemôže... (Prerušenie vystúpenia časomerom.)
Figeľ, Ján, podpredseda NR SR (2013-12-16):
Na vystúpenie pána poslanca je séria faktických. Štyri faktické pripomienky alebo poznámky. Nech sa páči, Ján Mičovský ako prvý.
Ľ. Vážny, minister dopravy, pôšt a telekomunikácií SR: (2007-03-29):
Vážený pán poslanec, dovoľte mi na úvod ospravedlniť ministra hospodárstva, ktorý je na zahraničnej služobnej ceste. Škoda je, že ste neupresnili, v akom kontexte použil minister tento výrok, čo by uľahčilo a mohlo konkretizovať jeho odpoveď. Nie je a ani nikdy nebude záujmom súčasnej vlády popierať pozitívne kroky predchádzajúcej vlády súvisiace so zlepšovaním podnikateľského prostredia najmä v otázke realizácie daňovej reformy, ale aj iných reforiem. V tejto súvislosti ale pripomínam, že predchádzajúca vláda v poslednom roku vládnutia stratila svoj reformný dych, čo sa odzrkadlilo aj v medzinárodnom umiestnení Slovenskej republiky a to v hodnotení kvality podnikateľského prostredia v publikácii Svetovej banky Doing business a tiež v hodnotení medzinárodného umiestnenia Slovenskej republiky v indexe verejných inštitúcií v publikácii Svetového ekonomického fóra Global Competitiveness Report, ktoré boli publikované ku koncu roka 2006, teda za obdobie vládnutia minulej vlády, kde si Slovenská republika pohoršila v obidvoch hodnoteniach svoje postavenie o jedno miesto. Realizovať ekonomické reformy, ktoré sú porovnateľné s reformnými krokmi predchádzajúcej vlády, zaväzuje súčasnú vládu, ako aj ministerstvo hospodárstva i vstup Slovenskej republiky do eurozóny. Uvedené reformné kroky sú ale rozpísané v Programovom vyhlásení vlády Slovenskej republiky, a preto ich v mene ministra hospodárstva nebudem teraz rozoberať. V krátkosti ale spomeniem agendu, ktorú rieši Ministerstvo hospodárstva Slovenskej republiky v súčasnosti, na ktorej výstupom je materiál Akčný plán znižovania administratívneho bremena v rezorte ministerstva hospodárstva, kde vychádzame z uznesenia vlády z konca minulého roka z novembra 2006, kde je ustanovenie o 20-percentnom znížení zamestnancov ministerstva hospodárstva, čo sa minister hospodárstva zaväzuje naplniť. Ďakujem.
Faič, Vladimír, poslanec NR SR (2010-07-08):
Sľubujem. (Potlesk.)
Viskupič, Marián, poslanec NR SR (2021-01-29):
Ďakujem pekne, pán predsedajúci. V rozprave nevystúpil žiaden poslanec, takže nebol podaný ani žiadny pozmeňujúci návrh. Pán predsedajúci, keďže ani zo spoločnej správy nevyplývajú žiadne pozmeňujúce návrhy a vzhľadom na to, že zákon sa prerokúva v skrátenom legislatívnom konaní, podľa § 89 zákona o rokovacom poriadku sme v treťom čítaní. Prosím, otvorte rozpravu.
Osuský, Peter, poslanec NR SR (2010-10-13):
Ďakujem, pán predsedajúci. Rozhodne nemožno povedať o štandardnom konzervatívcovi, že by bol mizogýn. Rozhodne sa nedá povedať, že by konzervatívci stáli na pozíciách, na ktorých stála dlhodobo verejná mienka v podobe napr. známeho nemeckého Kinder, Küche a Kirche (ako miesto pôsobenia ženy), teda deti, kuchyňa a kostol. Dôkazom toho je napr. oprávnená úcta, ktorú medzi konzervatívcami požívala barónka Thatcherová. Sám si vysoko vážim to, čo pre zahraničnú politiku Spojených štátov robila Condoleezza Riceová. Rozhodne sa teda o nás nedá povedať, že sme odporcovia uplatnenia sa žien v akýchkoľvek pozíciách a činnostiach, aj keď, povedzme, o súťažiach žien vo vzpieraní si myslím svoje. Som veľmi rád, že som člen vedenia univerzity, ktorá má vo svojej doterajšej histórii, najväčšej, najstaršej a najvýznamnejšej univerzity na Slovensku, najvyšší počet žien v tom vedení. Ani jedna z nich sa tam však nedostala vďaka kvótam. Myslím si, že tie ženy, ktoré majú vôľu, záujem a chuť, by mali mať všetky rovnaké práva ako muži. Ale nemyslím si, že rodová rovnosť vo vízii a videní Európskej únie je tá správna a prospievajúca veci.
Pčolinský, Peter, podpredseda NR SR (2022-11-15):
S ďalšou faktickou pán poslanec Kučera.
Brocka, Július, poslanec NR SR (2013-12-03):
Ďakujem pekne. Áno, ja chcem poďakovať pani poslankyni Mezenskej za podporu môjho vystúpenia aj návrhu. Pani kolegyňa, ja som sám bol prekvapený, naozaj, medzi prvým a druhým čítaním, keď som si pozrel niektoré tie informácie, niektoré ma zarazili. Ja som netušil, že pán poslanec, poslanec Národnej rady a starosta obce, že má oveľa vyšší plat ako predseda vlády Slovenskej republiky. No to sa mi nezdá s kostolným poriadkom. A preto s tým treba niečo urobiť. Mňa prekvapuje, že pán poslanec, o ktorom som hovoril námatkovo, lebo ja som všetkých nevymenoval, tak ak to cíti ako ujmu, môžem nabudúce, alebo prečítam všetkých a bude to v poriadku možno. On hovoril o minulosti, ja hovorím o prítomnosti a chcem, aby sme to v budúcnosti, to, čo je zlé, aby sme teda napravili. Ak spomínal Ďurkovského, primátora Bratislavy, on bol primátor Bratislavy, nebol poslanec Národnej rady, on sa až potom stal poslancom Národnej rady a skončil. Ale keď ste spomínali aj Jána Figeľa, pán poslanec, my nemáme kompetencie meniť pravidlá, nariadenia, zákony v Európskom parlamente, ale keď to urobíme tu v Národnej rade, pán poslanec, keď podporíte môj návrh alebo náš návrh, váš teraz komisár, pán Šefčovič, požiadame ho, aby on mal legislatívnu iniciatívu a urobíme poriadok aj v Bruseli. Ale musíme začať od seba. Pán poslanec, musíme začať od seba. A ja by som vás chcel poprosiť, naozaj, vy nemáte voči Robertovi Ficovi žiadne výčitky so svojím príjmom? Vy nemáte žiadne výčitky, alebo teda vedia to ľudia vo vašej obci, že vy zarábate lepšie ako predseda slovenskej vlády? Ja som to doteraz nevedel. A sú to verejne známe informácie.
D. Lipšic, poslanec: (2008-05-21):
Pán predseda, toto nie je naozaj sporný návrh politický, preto ma prekvapuje, že vládna koalícia pri takejto evidentnej chybe, evidentnom zmätku sa uchyľuje obhájiť aj neobhájiteľné.
Kučera, Karol, poslanec NR SR (2021-02-04):
Ďakujem. Ďakujem za vašu rozpravu, pán Krajčír, lebo konečne to tu niekto pomenoval naplno, si myslím. Núdzový stav či prihriatie si polievky v rámci pandémie nebolo jediné zneužitie situácie, samozrejme, ktoré či už pán Pellegrini, alebo aj pán Raši spolu na svojich tlačovkách spravili. A chcem teraz vyzdvihnúť tú športovú časť, samozrejme, lebo aj športovú obec zneužívali, športovcov takisto pre svoje politické body. Samozrejme, tvrdili také veci, že fond na podporu športu, napríklad že prepadnú peniaze, 20 miliónov a podobné nezmysly, lebo fond, samozrejme, nemal termín na to, aby musel použiť finančné prostriedky, tak ako tvrdili oni. Ale chcel som naozaj vyzdvihnúť túto, túto rozpravu, lebo naozaj to trebalo pomenovať už naplno. Ďakujem.
P. Paška, predseda NR SR: (2007-09-19):
Písomne do rozpravy je prihlásený aj pán poslanec Štefanec. Nevidím ho tu, takže stráca poradie. Pán Abrhan.
Laššáková, Jana, podpredsedníčka NR SR (2014-10-16):
V čom máte problém?
Nicholsonová, Lucia, poslankyňa NR SR (2012-07-02):
Ďakujem veľmi pekne. Pán poslanec Podmanický, hovorili ste o tom, že obce a mestá dnes nemajú možnosť, nemajú povinnosť organizovať aktivačné práce. Tak ja vás tiež vyzývam, že aby ste podporili ten náš návrh zákona o pomoci v hmotnej núdzi, kde vlastne štát preberie zodpovednosť za organizovanie aktivačných prác, a ja si myslím, že by to celkom dobre mohlo fungovať. A to, čo ste hovorili, že poznáte veľmi veľa ľudí, ktorí si napriek snahe nevedia nájsť prácu, z ktorej by teda platili tie odvody, ako predpokladá návrh pána Kaníka. Ja si myslím, že problém je aj v čiernej práci. My máme pomerne veľa poberateľov dávok v hmotnej núdzi. Keď prídete medzi nich na miesta, kde sú koncentrovaní poberatelia dávok v hmotnej núdzi, nenájdete tam príliš veľa dospelých počas dňa a všetci vám zhodne povedia, že teda chodia po fuškách. Pracujú jednoducho načierno. Tak si myslím, že možnože taký celkom pekný side effect toho, čo navrhuje pán Kaník, by mohol byť aj ten, že si rozmyslia pre budúcnosť, že či budú alebo nebudú pracovať načierno. Ďakujem.
A. Belousovová, podpredsedníčka NR SR: (2009-04-23):
Pán poslanec, chcete položiť doplňujúcu otázku? Nie. Ďakujem. Ďalšiu otázku položil poslanec Tibor Bastrnák. Otázku položil ministrovi financií Slovenskej republiky pánovi Jánovi Počiatkovi. Otázka znie: „Podľa vašich odhadov približne koľko rokov stratí naše hospodárstvo „vďaka“ tejto kríze, kým znova dosiahne tempo rastu z minulých rokov?“ Nech sa páči, pán minister, odpovedajte a oznámte ukončenie odpovede.
Hort, Milan, podpredseda NR SR (2011-12-01):
Ďakujem. To bolo záverečné slovo pána podpredsedu vlády a ministra práce, sociálnych vecí a rodiny. A teraz vzhľadom na skutočnosť, že pani spravodajkyňa nemá záujem vystúpiť v záverečnom slove, prerušujem rokovanie o tomto bode programu. Prerušujem aj rokovanie schôdze Národnej rady. Ráno budeme pokračovať o 9.00 hodine a začíname v súlade s dohodou zákonmi, ktoré bude predkladať pani ministerka Žitňanská. O 11.00 hod. zajtra je hlasovanie o všetkom, čo prerokujeme, a viete dobre, že rozpočet budeme začínať v utorok ráno o 9.00 hodine. Prajem všetkým pekný večer a príjemnú dobrú noc. (Prerušenie rokovania 26. schôdze o 19.00 hodine.)
Šefčík, Marek, poslanec NR SR (2022-09-21):
Pán predsedajúci, ďakujem za slovo. Vážené panie poslankyne, páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, je to tlač 1177. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo zavedenia, pardon, zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som. Nech sa páči, otvorte všeobecnú rozpravu.
P. Paška, predseda NR SR: (2006-10-24):
O ospravedlnenie svojej neúčasti na dnešnom rokovacom dni písomne požiadali títo páni poslanci: pán Ivan Mikloš, pán Viliam Veteška a pán Maroš Kondrót, pán Ján Pataky, pani Magda Košútová, pán Vladimír Palko a pán poslanec Miroslav Chovanec. Budeme pokračovať v prerušenej rozprave v druhom čítaní o vládnom návrhu zákona o poskytovaní vianočného príspevku niektorým poberateľom dôchodku a o doplnení niektorých zákonov, je to tlač 45. Pani ministerka je tu, pán spravodajca poslanec pán Róbert Madej je tu. Poprosím ich, aby zaujali svoje miesta. Ukončili sme alebo prerušili sme rozpravu po tom, ako vystúpili všetci písomne prihlásení do rozpravy k tomuto vládnemu návrhu zákona. Dávam teraz možnosť, vážené dámy a páni, prihlásiť sa ústne. Kto sa do rozpravy k tomuto vládnemu návrhu zákona chce prihlásiť ústne? Končím možnosť prihlásiť sa do rozpravy ústne. Ako jediný sa do rozpravy ústne prihlásil pán predseda Halecký. Nech sa páči, máte možnosť vystúpiť.
Šeliga, Juraj, podpredseda NR SR (2020-04-07):
Pán poslanec Ňarjaš, vy ste sa prihlásili neskôr, takže vám nemôžem udeliť slovo. Bol tam čas na prihlásenie sa na faktické poznámky. A teraz sa prihlásil s reakciou na faktické poznámky pán poslanec..., ospravedlňujem sa, pán minister. Nech sa páči.
Frešo, Pavol, poslanec NR SR (2015-04-23):
Ďakujem veľmi pekne. No, tak ja na rozdiel od ostatných opozičných kolegov nie veľmi beriem toto ako vážny príspevok, lebo referát týždenníka nemožno nazvať ináč ako humorný, čiže on nahlásil, kto držal službu, kto kedy sa zapísal a podobné podrobnosti, ale to presne nezodpovedá, tento referát týždenníka, tomu, o čom rokujeme. Rokujeme o vážnej veci, kde ľudia skutočne sú existenčne ohrození a potrebovali by sme to riešenie urobiť. Preto by som sa ešte raz prihováral, aj pán predseda Národnej rady možno v tej faktickej mi mohol odpovedať, či je ochotný podpísať to podanie na Generálnu prokuratúru,alebo tú žiadosť, aby urobila predbežným opatrením zadosť tomu, že neodídu peniaze, ktoré sú dnes vo Váhostave, počas reštrukturalizácie do schránkových firiem. Jednoducho, aby sa tie peniaze, ako sa hovorí medzi tým typom podnikateľov, ktorí tam dnes okolo Váhostavu sa točia, aby sa ne-spra-si-li. Takže namiesto referátu týždenníka, ďakujeme zaňho, že nás poučil pán predseda, ale teraz reálne. Myslím si, že keby predseda Národnej rady povedal, že áno, podpíšem podanie na Generálnu prokuratúru, tak to má tú váhu, že aj všetci tí, ktorí tu sedia, hlavne za SMER, to podanie podpíšu, tak aby Generálna prokuratúra trochu cítila aj ten verejný záujem, ktorý je, aby tie peniaze, ktoré tam dnes sú vo Váhostave, neodišli. A tie ostatné veci typu, že kto kam chodí a kedy príde, kto je v icečku a tak ďalej a tak ďalej, to si myslím, že je taký istý kabaret. Hlavne je veľmi, veľmi nevkusný zoči-voči ľuďom, ktorí na tie peniaze čakajú.
Figeľ, Ján, podpredseda NR SR (2013-05-23):
Ďakujem pekne. Ďalším... (Reakcia z pléna.) Chcete reagovať? Treba sa prihlásiť. Nech sa páči, ešte s reakciou vystúpi Alojz Hlina.
Herák, Ján, poslanec NR SR (2020-07-24):
Ďakujem pekne. Pán poslanec Richter, ja sa chcem vyjadriť len k dvom kľúčovým veciam. A teraz to, prosím vás, nevnímajte, že si idem za každú cenu zastávať Rómov, ale v prvej časti ste sa zmienili, že ako keby vláda zlyhala a viac sa venovala samotným Rómom ako klientom, resp. starším ľuďom v DSS. Ja neviem, pýtam sa samého seba a pýtam sa aj vás, Rómovia nie sú ľudia? Však vy sami dobre viete a mnohí dobre viete, že Rómovia tiež sú ľudia, sú to slušní ľudia aj ako..., máme takých aj onakých, ako aj medzi bielymi, teda majoritou. Ale čo chcem povedať je to, že Rómovia pracujú mnohí v zahraničí. Čiže ja si myslím, že vláda veľmi promptne dobre zareagovala, aby eliminovala riziko. A, vďakabohu, že tak promptne zareagovala, zareagovala, pretože keby tak nezareagovala, tak si myslím, že to riziko šírenia nákazy v rómskych osadách by bolo ďaleko horšie. A ja chcem aj poďakovať z tohto miesta pánovi europoslancovi Petrovi Pollákovi, že na tom veľmi dobre začal promptne reagovať. Opakujem ešte raz, lebo si myslím, že to samotné šírenie v rómskych osadách by bolo ďaleko horšie. Čiže museli sme tak promptne zareagovať a odstrániť to riziko šírenia nákazy. A ešte sa chcem vyjadriť k druhej téme alebo k druhej časti. Ja mám pocit, a to nielen teraz z vás, ale z viacerých poslancov SMER-u, vy ste zvolali túto mimoriadnu schôdzu, ale ja mám pocit, že vy sa tu už vyjadrujete k nie tým navrhnutým veciam, ktoré po obsahovej stránke máte teda v tom samotnom návrhu, ale už sa venujete úplne že všetkému. V tom vyčítate naozaj nám za tie štyri mesiace, čo sme my nezvládli, akí sme my amatéri a ja neviem čo. Však venujeme sa, prosím pekne, meritu veci, však... A už len dopoviem. Však toto už je podľa mňa o vašom nejakom mediálnom PR, o vašom mediálnom... (Prerušenie vystúpenia časomerom.)
Kollár, Boris, predseda NR SR (2021-07-01):
Vážené pani poslankyne, vážení páni poslanci, budeme pokračovať hlasovaním o návrhu uznesenia k Výročnej správe o činnosti Ústavu pamäti národa za rok 2020 , tlač 542. Prosím poverenú členku výboru pre ľudské práva a národnostné menšiny poslankyňu Jarmilu Vaňovú, aby uviedla hlasovanie.
Blahová, Natália, poslankyňa NR SR (2020-02-21):
Ďakujem pekne. Pani kolegyňa, viem, že my ľudia z praxe vieme veľmi dobre, ako je zdevastovaný sociálny systém. Jednoducho to, čo si povedala, je malá čriepka toho hrozného obrazu, čo tu po tomto pontifikovi zostalo. Je mi to nesmierne ľúto a ja dúfam, ja dúfam, že 1. 3. o polnoci budú ich dni v politike zrátané. Ďakujem.
Pellegrini, Peter, predseda NR SR (2023-11-21):
Pán predseda klubu Dubéci.
Pellegrini, Peter, predseda NR SR (2015-11-13):
Prezentujme sa a hlasujme o postúpení tohto zákona do tretieho čítania ihneď. (Hlasovanie.) Prítomných 126 poslancov, za hlasovalo 81, zdržalo sa 45 poslancov. Konštatujem, že sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem ju za skončenú. Pán spravodajca.
B. Bugár, podpredseda NR SR: (2005-05-18):
Pani poslankyňa Tóthová.
Danko, Andrej, predseda NR SR (2019-09-17):
Ďakujem. Myslím, to boli písomne prihlásené, písomné prihlášky? Pán navrhovateľ, pán Kéry, to boli písomné prihlášky. Takže pýtam sa, či sa chce niekto prihlásiť do rozpravy ústne. Uzatváram možnosť prihlásenia. Pán poslanec Mihál a pani poslankyňa Petrík. Nech sa páči, pán poslanec.
Blanár, Juraj, podpredseda NR SR (2023-05-05):
Vyhlasujem všeobecnú rozpravu za uzavretú. O slovo požiadal v záverečnom zhodnotení rozpravy pán navrhovateľ Takáč. Nech sa páči.
Pčolinský, Peter, podpredseda NR SR (2022-12-05):
Otváram všeobecnú rozpravu. Písomne sa neprihlásil nikto. Pýtam sa, či sa chce niekto prihlásiť ústne. Nie. Uzatváram možnosť. Pán navrhovateľ, chcete sa vyjadriť? (Reakcia navrhovateľa: „Do rozpravy na pár minút. Som povedal." ) Pardon, ospravedlňujem sa, zabudol som. Čiže ešte v rámci rozpravy pán navrhovateľ, nech sa páči.
Šuca, Peter, poslanec NR SR (2019-01-30):
Ďakujem za slovo. Vážený pán predsedajúci, vážený pán minister, ctení páni poslanci, poslanci, panie kolegyne, dovoľte mi predniesť spravodajskú informáciu k predmetnému bodu rokovania. V súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 1263). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Pán predsedajúci, otvorte, prosím, všeobecnú rozpravu.
Šimečka, Michal, podpredseda NR SR (2024-04-17):
Ďakujem veľmi pekne, na vaše vystúpenie je, sú štyri faktické poznámky. A ako prvá pani poslankyňa Kleinert. Prosím.
Ďuriš Nicholsonová, Lucia, podpredsedníčka NR SR (2018-06-21):
Ďakujem pekne, pani spravodajkyňa. Otváram všeobecnú rozpravu k tomuto bodu. Písomne som nedostala žiadnu prihlášku, ale prihlásil sa do rozpravy pán navrhovateľ pán poslanec Antal. Nech sa páči.
Blanár, Juraj, podpredseda NR SR (2023-02-07):
Toľko na dnes, pán navrhovateľ. Vážené panie poslankyne, páni poslanci, prerušujem rokovanie o tomto bode programu. Ďakujem vám za spoluprácu, prajem vám pekný večer a vidíme sa zajtra o 9.00 hodine. (Prerušenie rokovania o 19.07 hodine.) 139 1 Štvrtý deň rokovania 83. schôdze Národnej rady Slovenskej republiky 7. februára 2023 o 9.00 hodine Pčolinský, Peter, podpredseda NR SR Vážené pani poslankyne, vážení páni poslanci, otváram štvrtý rokovací deň 83. schôdze Národnej rady Slovenskej republiky . O ospravedlnenie neúčasti na dnešnom rokovaní 83. schôdze požiadali poslanci Róbert Puci, Jarmila Vaňová, Vladimír Zajačik a Miroslav Urban. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺ ňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1296. Spoločná správa výborov má tlač 1296a. Prosím dočasne povereného ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil. Krajniak, Milan, dočasne poverený minister práce, sociálnych vecí a rodiny SR Ďakujem veľmi pekne, pán podpred seda. Vážené dámy a páni, chcel by som veľmi oceniť veľmi korektnú diskusiu počas celého prerokovávania tejto novely zákona o hmotnej núdzi v prvom čítaní aj na výbore, aj pri rozhovoroch s poslancami a poslankyňami Národnej rady. Chcel by som vás ešte po prosiť okrem toho, o čom sme spolu diskutovali, prípadne na výbore aj boli schválené také spoločné pozmeňováky, predsa len poprosiť o jednu zmenu, o ktorú som 1 Štvrtý deň rokovania 83. schôdze Národnej rady Slovenskej republiky 7. februára 2023 o 9.00 hodine Pčolinský, Peter, podpredseda NR SR Vážené pani poslankyne, vážení páni poslanci, otváram štvrtý rokovací deň 83. schôdze Národnej rady Slovenskej republiky. O ospravedlnenie neúčasti na dnešnom rokovaní 83. schôdze požiadali poslanci Róbert Puci, Jarmila Vaňová, Vladimír Zajačik a Miroslav Urban. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 1296. Spoločná správa výborov má tlač 1296a. Prosím dočasne povereného ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil. Krajniak, Milan, dočasne poverený minister práce, sociálnych vecí a rodiny SR Ďakujem veľmi pekne, pán podpredseda. Vážené dámy a páni, chcel by som veľmi oceniť veľmi korektnú diskusiu počas celého prerokovávania tejto novely zákona o hmotnej núdzi v prvom čítaní aj na výbore, aj pri rozhovoroch s poslancami a poslankyňami Národnej rady. Chcel by som vás ešte poprosiť okrem toho, o čom sme spolu diskutovali, prípadne na výbore aj boli schválené také spoločné pozmeňováky, predsa len poprosiť o jednu zmenu, o ktorú som
Chren, Martin, poslanec NR SR (2014-10-30):
Vážený pán premiér, vaše vystúpenie sa dá prerozprávať dvoma vetami. Po prvé, zásadné korupčné a klientelistické podozrenia u vášho ministra, hovorím o kauze Star EU, tie vám nevadia, nie sú pre vás prekážkou, zlodejina vám nevadí, je vám blízka a prišli ste sa jej zastať. Po druhé, ožobračovanie ľudí exekútormi blízkymi strane SMER je vašou oficiálnou politikou a tiež vám nevadí, že váš minister takýchto ľudí podporuje. Vôbec ste sa k tomu nevyjadrili. Hovorili ste tu veľa o faktoch, ale vôbec ste tu nehovorili o tom, že by ste si nemali priznať, že nie ste schopní riadiť túto krajinu, že zvyšujete dane, aj dnes ste tu o stámilióny eur zvýšili dane, a zároveň vám rastie deficit, že sa vám štátna pokladňa takto rozpadá pod rukami. Že ste zvýšili o štvrť miliardy eur, resp. neznížili ste DPH a tým od dôchodcov, od ľudí vyberáte štvrť miliardy eur navyše a potom desiatky eur od každého dôchodcu ročne a potom sem prídete a o 12 eur zvýšite vianočný dôchodok. O almužnu. A ešte sem príde váš minister a argumentuje tým, že tých 12 eur, to je cena ľudskej dôstojnosti. 12 eur ročne je podľa vášho pána ministra, ktorý to tu obhajoval, cena ľudskej dôstojnosti slovenského dôchodcu! Už len za to by si zaslúžil odvolať.
P. Hrušovský, predseda NR SR: (2003-04-24):
(Hlasovanie.) 124 prítomných, 36 za návrh, 61 proti, 12 sa zdržalo, 15 nehlasovalo. Konštatujem, že návrh sme neschválili. Prosím ďalší návrh, pán poslanec. P. Biroš, poslanec: Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh skupiny poslancov v druhom čítaní.
P. Hrušovský, predseda NR SR: (2004-05-26):
M. Abelovský, poslanec: Vzhľadom na to, aby sme sa nedostali do tej istej situácie, aká bola minulý týždeň, že sme schválili pozmeňujúce a doplňujúce návrhy, ktoré boli protirečivé, navrhujem, aby sme prerušili hlasovanie o tomto bode programu pred hlasovaním o postúpení do tretieho čítania a aby spolu s pracovníčkami odboru legislatívy sme znova prekontrolovali hlasovanie o pozmeňujúcich a doplňujúcich návrhoch, či nie sú protirečivé, a potom by sme sa vrátili.
Jurinová, Erika, podpredsedníčka NR SR (2014-12-04):
Chcete reagovať, pán poslanec? Pán poslanec Brocka s reakciou. A pán poslanec Hlina, toto je proce... Nie, nič. Dobre. Nech sa páči, pán poslanec Brocka.
A. Belousovová, podpredsedníčka NR SR: (2009-02-03):
Pani poslankyňa Tóthová, máte slovo.
Kuffa, Štefan, poslanec NR SR (2021-10-05):
Kolega Tomáš Taraba, hej, pekne si to v úvode povedal, tá moderná doba, v podstate žijeme takú. Človek, ten, ktorý žije, rozhoduje o tom, ktorý nežije. Presne tak. My, ktorí sme sa mali možnosť narodiť, mali sme veľké šťastie, lebo nás rodičia prijali. Ale tí, ktorí ešte sa majú narodiť, tak my im uzurpujeme o ich životy. Tomu sa hovorí jednoducho egoizmus hrubého zrna. A tak ako si aj v úvode spomenul tých SaS-ov, to nie je ako náhodou. Je to strana smrti. A strana smrti vždycky bude prezentovať to, čo tuná, pán Cmorej tuná aj prezentuje. A v koalícii si zrobte s tým poriadok. Presne tak, ako si to pomenoval. Však na jednej strane predkladáte návrh zákona a na druhej strane váš koaličný partner vám to systematicky torpéduje. Naposledy bolo to tak, že vlastne ani k hlasovaniu ako nedošlo a vyšli sme tu všetci na posmech. A registrované partnerstvá s ochranou života miešať, tak ako si to tuná sa ako dotkol, tak navrhol tu pán Cmorej, tak to spomínal, lebo si to hovoril v rozprave, čo je úplne absurdné. Viete, funkciu manželstva dvaja ľudia toho istého pohlavia nikdy nebudú plniť, nikdy, pretože nikdy sa nestanú rodičmi. To, že majú nejaké dieťa, tak to majú, ale z toho možno predchádzajúceho vzťahu a podobne. A kolegyňu tú, ktorú si spomenul (povedané so smiechom), hej, aj s tým Otčenášom to išlo tak biednejšie, ale 250 odohraných profesionálnych zápasov, čo je to oproti večnosti, hej, alebo proste nejakým 2 500 zápasom, a ako to súvisí s touto témou. Boh nám dáva slobodnú vôľu, ale nie bez zodpovednosti, pani kolegyňa. To je blud, to je omyl. Zodpovednosť budeš niesť a tá, tá slobodná vôľa nie je v tom, že ty môžeš vraždiť nenarodené deti. No môžeš zavraždiť aj suseda, aj kolegu, ale nie bez následkov a nie bez zodpovednosti. Ak to v tomto duchu myslíš, tak máš pravdu, ale nemôžeš robiť úplne všetko.
Halgašová, Jarmila, poslankyňa NR SR (2020-09-17):
Vážený pán predsedajúci, vážené panie poslankyne, vážení páni poslanci, vážení prítomní, národná strana, Národná rada Slovenskej republiky uznesením č. 189 z 9. júla 2020 pridelila vládny návrh zákona o ekologickej poľnohospodárskej výrobe (tlač 138) na prerokovanie týmto výborom: ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 82 z 8. septembra 2020 s vládnym návrhom zákona súhlasil a odporučil ho Národnej rade schváliť s pripomienkou, výbor pre hospodárske záležitosti uznesením č. 56 z 10. septembra 2020 s vládnym návrhom zákona súhlasil a odporučil ho Národnej rade schváliť s pripomienkou, výbor pre pôdohospodárstvo a životné prostredie uznesením č. 33 z 10. septembra 2020 s vládnym návrhom zákona súhlasil a odporučil ho Národnej rade schváliť s pripomienkou. Gestorský výbor odporúča hlasovať o bode spoločnej správy s návrhom gestorského výboru uvedený bod schváliť. 	Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona o rokovacom poriadku odporúča Národnej rade predmetný vládny návrh zákona schváliť s pripomienkou. Spoločná správa výborov o prerokovaní predmetného vládneho návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 36 zo 16. septembra 2020. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku. Pán predsedajúci, otvorte, prosím, rozpravu a do rozpravy sa hlásim ako prvá.
Suja, Miroslav, poslanec NR SR (2022-12-07):
Ďakujem za slovo. Pán Lipšic, vy hovoríte, že keď sa ľudia neboja, nech idú pred súd, nech sa postavia. Pred ten súd, ktorý vaši kolegovia tuto z koalície veľakrát hovoria, že im neveria, keď vám to vyhovuje, tak tým súdom veríte. Ale jedná sa o roky trvajúci proces veľakrát, nemalé finančné prostriedky a zabitý život. A nie každému nevinnému sa toto chce absolvovať. Tak to je také, zlý príklad. Máte dvojaký meter. Podľa viacerých koaličných poslancov, nie, že sa nebojíte, idete hranu podľa viacerých koaličných poslancov. Ako sami sa niektorí vyjadrili, 95 % tých jednoduchších sa z toho smeje, ale tých 5 % vie, že ak vám to tu nevyjde, že skončíte všetci. Lebo takto porušovanie zák..., takto porušovať zákona sa nedá. Vy si tu beriete Kolíkovú do úst ako príklad. Tú, čo minister financií alebo premiér povedali: Mária, ty si ten podvod spáchala. Čo ju vlastní kolegovia natreli a povedali, že je podvodníčka, tak tú si vy beriete ako príklad nestranného pozorovateľa? Aká je ona nestranná? Tá Kolíková, ktorej zomrel nevinný človek vo väzbe, lebo ho nedala napojiť na dýchacie prístroje? Tú si vyberiete? Však buďte trošku súdny.
Nicholsonová, Lucia, poslankyňa NR SR (2015-10-21):
„Nerátali s tým, že tento 55-ročný človek bude mať v rukách dôkazy o svojej nevine. Dôkazy, ktoré poukazujú na to, že skutočnú zodpovednosť nesú dosadené figúrky na vedúcich postoch centra, cez ktoré tečú...“ (Reakcia z pléna. Prerušenie vystúpenia predsedajúcim.)
Federič, Igor, poslanec NR SR (2010-10-13):
Ďakujem pekne. Pán predseda, dajte, prosím, hlasovať, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
Glváč, Martin, podpredseda NR SR (2016-10-11):
S faktickými poznámkami jedna pani poslankyňa. Ukončujem možnosť prihlásiť sa. Pani poslankyňa Vaľová, nech sa páči.
Danko, Andrej, predseda NR SR (2019-05-16):
Prosím, prezentujme sa a hlasujeme. (Hlasovanie.) Prítomných 127, za 19, proti 31, zdržalo sa 76, nehlasoval 1 poslanec. Konštatujem, že sme uvedený návrh neschválili, a teda Národná rada nebude pokračovať v rokovaní o návrhu zákona. Teraz prosím spravodajcu z výboru pre kultúru a médiá poslanca Kolesára, aby uviedol hlasovanie v prvom čítaní o návrhu poslancov Dubačovej, Beblavého na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti úradu vlády (tlač 1365), bod 102 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Viery Dubačovej a Miroslava Beblavého na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov , tlač 1365.)
P. Paška, predseda NR SR: (2006-09-05):
(Hlasovanie.) 111 prítomných, 110 za, nikto nebol proti, nikto sa nezdržal, 1 nehlasoval. Ďakujem pekne. Konštatujem, že sa Národná rada uzniesla, že tento návrh zákona prerokuje v druhom čítaní. Pristúpime k druhému hlasovaniu o návrhu predsedu Národnej rady na pridelenie tohto návrhu výborom a na určenie gestorského výboru, ako aj určenie lehoty na jeho prerokovanie. Vzhľadom na rozhodnutie Národnej rady o skrátenom legislatívnom konaní prosím spravodajcu, aby navrhol lehotu pre druhé čítanie.
Kollár, Boris, predseda NR SR (2020-04-29):
Ďakujem. S ďalšou faktickou poznámkou vystúpi pani poslankyňa Kozelová. Ja by som chcel poslancov v rozprave upozorniť, vetu dokončiť môžete, ale dlhšie ako minútu by to naozaj nemalo trvať. Cez to všetko chcem povedať, že pán poslanec Kuffa nikoho neurážal, tá jeho rozprava bola veľmi pokojná, kľudná a z jeho pohľadu vecná, z našeho pohľadu možno inak sa na to pozeráme, cez to všetko pán poslanec tu nikoho neurážal. Tak to len som chcel povedať, preto som mu nechal trošku dlhší čas. Ďakujem. Vystúpi pani poslankyňa Kozelová.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145, za 67, proti 11, zdržalo sa 66 poslancov, 1 nehlasoval. Návrh nebol schválený.
Grendel, Gábor, podpredseda NR SR (2020-07-09):
V rozprave teraz vystúpi pán poslanec Susko.
Bugár, Béla, podpredseda NR SR (2016-11-30):
Ďakujem, pán minister. Teraz dávam slovo spravodajcovi, predsedovi výboru pre zdravotníctvo, pánovi poslancovi Zelníkovi. Nech sa páči.
T. Cabaj, podpredseda NR SR: (2009-10-15):
S faktickou poznámkou pani poslankyňa Tóthová.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme o tomto návrhu. (Hlasovanie.) Prítomných 141 poslancov, za 86, proti 28, zdržalo sa 27 poslancov. Konštatujem, že sme postúpili tento návrh zákona do druhého čítania. Nech sa páči.
Pellegrini, Peter, predseda NR SR (2024-01-08):
Ešte nie, na poslaneckom grémiu, ktoré zvolám pravdepodobne v stredu aj pred voľbou štátnej volebnej komisie, tam by sme si potom prešli aj návrh termínu zaradiť kompetenčný zákon. A potom po jeho prerokovaní, by sme prerokovali... hlasovali o tom civilnom letectve. Ďakujem pekne. Pán poslanec Gröhling.
S. Becík, minister pôdohospodárstva SR: (2008-09-10):
Ako vyplýva z predkladaného materiálu, kalamitná drevná hmota pochádzajúca z veternej smršte v roku 2004 je spracovaná a obnova území poškodených veternou smršťou sa zabezpečuje priebežne. Najvážnejšie problémy lesného hospodárstva v súčasnosti však nesúvisia už odstraňovaním priamych dôsledkov vetrovej smršte z roku 2004, ale predovšetkým s novými súvislosťami a poškodením lesných porastov, ktoré podliehajú kalamitnému premnoženiu podkôrneho hmyzu. Je nesporné, že hlavným zdrojom premnoženia a gradácie podkôrneho hmyzu bola predovšetkým kalamitná hmota z roku 2004, ktorú bolo potrebné na základe rozhodnutí orgánov štátnej správy ochrany prírody a krajiny ponechať bez spracovania. V roku 2007 vláda Slovenskej republiky prerokovala a schválila Správu o zdravotnom stave lesov, ku ktorej prijala uznesenie č. 990 z roku 2007. Materiál má za cieľ prijať opatrenia najmä na zabránenie zhoršovania zdravotného stavu lesných porastov s prevládajúcim zastúpením smreka. Z uvedených dôvodov sa vykonávajú ochranné a obranné opatrenia proti premnoženiu podkôrneho hmyzu súčasne, a to aj na územiach, ktoré sú atakované následnými škodlivými činiteľmi v lesoch. Na základe týchto skutočností vláda Slovenskej republiky odporúča Národnej rade Slovenskej republiky zrušiť úlohu B.1 uznesenia Národnej rady Slovenskej republiky č. 64 zo 7. septembra 2006 a informáciu o obnove území postihnutých živelnou pohromou z 19. novembra 2004 zahrnúť do Správy o stave lesného hospodárstva Slovenskej republiky v rokoch 2009 až 2010. Ďakujem za slovo.